Адказ на гэтыя пытанні быў навідавоку, як толькі прайшлі па тэрыторыі гаража. У энерганасычаным “Беларусу” механізатары мянялі масла, а побач даводзілі да ладу пасяўныя агрэгаты. Так што ў дзень праверкі гатоўнасці тэхнікі да палявых работ бялёўскім земляробам проста не было чым сеяць. І прычынай такой несуцяшальнай сітуацыі сталі звычайныя неразваротлівасць і недапрацоўкі кадраў на месцах, якія ўзяліся самастойна рамантаваць важныя ў такую пару машыны і не справіліся з гэтым. Дырэктар гаспадаркі запэўніў, што ўжо ў бліжэйшыя дні сяўбу яравых зерневых і зернебабовых распачнуць. Ды і аб’ёмы ў іх невялікія, усяго трыста гектараў. Толькі, як кажуць, хто засядзеўся на старце, таму потым важка наганяць упушчанае. Тым больш што аптымальныя тэрміны сяўбы, якая сёлета распачалася са спазненнем, няўмольна праходзяць.